Foto: Prezident matbuot xizmati O‘zbekiston prezidenti Shavkat Mirziyoyev Italiya prezidenti Serjo Mattarellaning taklifiga binoan 7 iyun kuni rasmiy tashrif bilan Rim shahriga yetib bordi. Italiya poytaxtining «Fyumichino» aeroportida O‘zbekiston yetakchisining tashrifi munosabati bilan ikki mamlakat davlat bayroqlari ko‘tarildi, faxriy qorovul saf tortdi. Oliy martabali mehmonni Italiya mudofaa vaziri Gvido Krozetto va boshqa rasmiy shaxslar kutib oldi. Tashrifning asosiy voqealari 8 iyun kuni boshlanadi.